CELEX: 32014R0974
Language: hu
Date: 2014-09-11 00:00:00
Title: A Bizottság 974/2014/EU végrehajtási rendelete ( 2014. szeptember 11. ) a feldolgozott gyümölcs- és zöldségtermékek Kombinált Nómenklatúrába történő besorolása céljából a szóban forgó termékekben található száraz oldható szermaradvány mérésének refraktometrikus módszeréről

16.9.2014   
            
            
               HU
            
            
               Az Európai Unió Hivatalos Lapja
            
            
               L 274/6
            
         A BIZOTTSÁG 974/2014/EU VÉGREHAJTÁSI RENDELETE
   (2014. szeptember 11.)
   a feldolgozott gyümölcs- és zöldségtermékek Kombinált Nómenklatúrába történő besorolása céljából a szóban forgó termékekben található száraz oldható szermaradvány mérésének refraktometrikus módszeréről
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelet létrehozta az áruk nómenklatúráját (a továbbiakban: Kombinált Nómenklatúra vagy KN), amelyet az említett rendelet I. melléklete tartalmaz.
            
         
               (2)
            
            
               Az 558/93/EGK bizottsági rendelet (2) a Kombinált Nómenklatúra 8. árucsoportjához tartozó kiegészítő megjegyzések 1. pontjának és a Kombinált Nómenklatúra 20. árucsoportjához tartozó kiegészítő megjegyzések 2. és 6. pontjának alkalmazásában megállapította a feldolgozott gyümölcs- és zöldségtermékek cukortartalmának mérésére szolgáló refraktometrikus módszert.
            
         
               (3)
            
            
               A Bizottság a 2009/C 30/04 (3) közleményében törölte a hatályos közösségi joganyagból az 558/93/EGK rendeletet.
            
         
               (4)
            
            
               Bár az 558/93/EGK rendeletet törölték a hatályos közösségi joganyagból, a refraktometrikus módszer továbbra is szükséges a tagállamok vámlaboratóriumai számára, minthogy fontos és pótolhatatlan eszköznek számít a Kombinált Nómenklatúra 8. és 20. árucsoportjába tartozó termékekben lévő különféle cukrok szacharózban kifejezett mennyiségének meghatározásában.
            
         
               (5)
            
            
               Annak biztosítása érdekében, hogy a vámhatóságok a vámbesorolás céljából egységes megközelítést alkalmazzanak, meg kell határozni a feldolgozott gyümölcs- és zöldségtermékekben található szárazoldhatószermaradvány-tartalmat.
            
         
               (6)
            
            
               E célból az 558/93/EGK rendeletben megállapított módszer alapján, valamint a laboratóriumi technikákban elért technológiai fejlődés tapasztalatait és a felhalmozódott tudományos szakértelmet figyelembe véve helyénvaló a refraktometrikus módszer használata.
            
         
               (7)
            
            
               Az e rendeletben előírt intézkedések összhangban vannak a Vámkódex Bizottság véleményével,
            
         ELFOGADTA EZT A RENDELETET:
   1. cikk
   A Kombinált Nómenklatúra 8. és 20. árucsoportjába tartozó termékek szacharózban kifejezett cukortartalmának megállapítására használandó, a feldolgozott gyümölcs- és zöldségtermékekben található száraz oldható szermaradvány mérésének módszerét, valamint ezen termékek Kombinált Nómenklatúra szerinti besorolását e rendelet melléklete rögzíti.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. szeptember 11-én.
      
         
            a Bizottság részéről,
         
         
            az elnök nevében,
         
         Algirdas ŠEMETA
         
            a Bizottság tagja
         
      
   
   
      (1)  HL L 256., 1987.9.7., 1. o.
   
   
      (2)  A Bizottság 1993. március 10-i 558/93/EGK rendelete a feldolgozott gyümölcs- és zöldségtermékekben található száraz oldható szermaradvány mérésének refraktometrikus módszeréről, az 543/86/EGK rendelet hatályon kívül helyezéséről és a 2658/87/EGK tanácsi rendelet I. mellékletének módosításáról (HL L 58., 1993.3.11., 50. o.).
   
      (3)  A Bizottság közleménye a mezőgazdaság területét érintő egyes közösségi jogi aktusok elavultságának hivatalos elismeréséről (HL C 30., 2009.2.6., 18. o.).
   
      MELLÉKLET
      REFRAKTOMETRIKUS MÓDSZER A FELDOLGOZOTT GYÜMÖLCS- ÉS ZÖLDSÉGTERMÉKEKBEN TALÁLHATÓ SZÁRAZ OLDHATÓ SZERMARADVÁNY MÉRÉSÉRE
      (A BRIX-ÉRTÉK MEGHATÁROZÁSA)
      1.   FOGALOMMEGHATÁROZÁS
      A szárazoldhatószermaradvány-tartalom (refraktometriával meghatározott Brix-érték) a szacharóz százalékos tömegét jelenti a szacharóz azon vizes oldatában, amelynek törésmutatója meghatározott körülmények között megegyezik az elemzett termékével.
      2.   KÉSZÜLÉKEK
      A használt készülék fő típusa az Abbe-refraktométer. Alternatív megoldásként megengedett a digitális refraktométer használata.
      Ennek a berendezésnek képesnek kell lennie a szacharóz százalékos tömegének ± 0,1 %-os pontosságú mérésére.
      A refraktométert 20 °C-ra kell kalibrálni egy olyan rendszerrel, amely lehetővé teszi, hogy a mérőcella hőmérsékletét a + 15 °C és + 25 °C közötti tartományban ± 0,5 °C pontossággal állítsák be.
      A berendezés kezelési utasítását, különösen a kalibrálást és a fényforrást illetően, szigorúan be kell tartani.
      3.   MÓDSZER
      3.1.   A minta előkészítése
      
      3.1.1.   Folyékony termékek
      
      Gondosan keverjük össze, és végezzük el a meghatározást.
      3.1.2.   Félsűrű termékek, pürék, szuszpendált anyagot tartalmazó gyümölcslevek
      
      Gondosan keverjünk össze egy laboratóriumi átlagmintát, majd homogenizáljuk.
      Szűrjük át a minta egy részét négyrét hajtott, száraz gézen, öntsük ki az első cseppeket, majd végezzük el a szűrleten a meghatározást.
      3.1.3.   Sűrű termékek (dzsemek és zselék)
      
      Ha az előzetesen homogenizált termék nem használható fel közvetlenül, mérjünk 40 g-ot az anyagból 0,01 g pontossággal egy 250 ml-es főzőpohárba, és adjunk hozzá 100 ml desztillált vizet.
      Főzzük lassan két-három percig, üvegrúddal kevergetve.
      Hűtsük le, öntsük a főzőpohár tartalmát megfelelő ismert tömegű edénybe, öblítőfolyadékként desztillált vizet használva, adjunk hozzá desztillált vizet, hogy mintegy 200 g anyagot kapjunk, mérjük le 0,01 g pontossággal, és alaposan keverjük össze az oldatot.
      Hagyjuk állni 20 percig, majd szűrjük át redős szűrőn vagy Büchner-tölcséren. Végezzük el a szűrleten a meghatározást.
      3.1.4.   Fagyasztott termékek
      
      Engedjük fel és távolítsuk el a magokat és a magházat.
      Keverjük össze a terméket a felengedés során keletkezett folyadékkal, és folytassuk a 3.1.2., illetve a 3.1.3. pontnak megfelelően.
      3.1.5.   Száraz termékek, illetve egész gyümölcsöket vagy gyümölcsdarabokat tartalmazó termékek
      
      Vágjuk a laboratóriumi mintát – vagy annak egy részét – kis darabokra, távolítsuk el a magokat és a magházat, és gondosan keverjük össze.
      Mérjünk le 10–20 grammot a termékből 0,01 g pontossággal egy főzőpohárba.
      Adjunk hozzá a termék tömege ötszörösének megfelelő mennyiségű desztillált vizet.
      Melegítsük forró vizes fürdőben 30 percig, időnként üvegrúddal megkeverve.
      Ha kihűlt, folytassuk a 3.1.3. pontban leírtaknak megfelelően.
      3.1.6.   Alkoholtartalmú termékek
      
      Mérjünk le a mintából 100 grammot 0,01 g pontossággal egy ismert tömegű edénybe.
      Helyezzük az edényt 30 percre forró vizes fürdőbe, időnként üvegrúddal keverjük meg, ha szükséges, öntsünk hozzá desztillált vizet.
      Ha az alkoholtartalom meghaladja a tömeg kb. 5 %-át, öntsünk hozzá még több desztillált vizet, és ismételten hevítsük 45 percig a forró vizes fürdőben.
      Hűtés után mérjük le az edény végleges tartalmát, szűrjük át, ha szükséges, és végezzük el a meghatározást.
      3.2.   Meghatározás
      
      Az alapelv valamely termék szárazoldhatószermaradvány-tartalmának megállapítása a termék törésmutatója alapján.
      A mérési hőmérsékletnek 15 és 25 °C között kell lennie.
      Digitális refraktométer használata esetén a hőmérsékletnek 20 °C-nak kell lennie.
      Állítsuk be a minta mérési hőmérsékletét úgy, hogy a tartályt a megfelelő hőmérsékletű vízfürdőbe merítjük.
      Helyezzük a mintát a refraktométer alsó prizmájára, ügyelve rá, hogy a minta egyenletesen fedje le az üvegfelületet, amikor a prizmák egymáshoz nyomódnak.
      Végezzük el a mérést a használt berendezés kezelési utasításának megfelelő módon.
      Olvassuk le a szacharóz százalékos tömegét 0,1 %-os pontossággal.
      Ugyanazon az előkészített mintán legalább két meghatározást végezzünk.
      4.   AZ EREDMÉNYEK MEGADÁSA
      
         Számítás és képlet
      
      A termék szárazoldhatószermaradvány-tartalmát gramm/100 grammban fejezzük ki (g/100 g). Ez egy Brix-értéknek felel meg.
      A szárazoldhatószermaradvány-tartalmat a következőképpen kell kiszámolni:
      A refraktometriában jelzett százalékos szacharóztartalmat közvetlenül kell használni.
      Ha a leolvasást nem + 20 °C-os hőmérsékleten végezzük, korrigálásra van szükség az 1. táblázat szerint.
      Ha a mérést hígított oldaton végeztük, a szárazoldhatószermaradvány-tartalmat (M) a következő képlet alapján kell kiszámolni:
      
         
      
         M' a száraz oldható szermaradvány tömege (grammban) a termék 100 grammjában a refraktométer szerint, E pedig a termék tömege (grammban) az oldat 100 grammjában.
      Az így kapott eredményt egy tizedesjegyre kerekítve kell megadni (+/- 0,1 °Brix).
      
         1. táblázat
      
      
         Korrekciók arra az esetre, ha a meghatározást 20 °C-tól eltérő hőmérsékleten végzik
      
      
                  Hőmérséklet °C
               
               
                  Szacharóz grammban megadva 100 gramm termékben
               
            
                  5
               
               
                  10
               
               
                  15
               
               
                  20
               
               
                  30
               
               
                  40
               
               
                  50
               
               
                  60
               
               
                  70
               
               
                  75
               
            
                   
               
               
                  levonandó
               
            
                  15
               
               
                  0,25
               
               
                  0,27
               
               
                  0,31
               
               
                  0,31
               
               
                  0,34
               
               
                  0,35
               
               
                  0,36
               
               
                  0,37
               
               
                  0,36
               
               
                  0,36
               
            
                  16
               
               
                  0,21
               
               
                  0,23
               
               
                  0,27
               
               
                  0,27
               
               
                  0,29
               
               
                  0,31
               
               
                  0,31
               
               
                  0,32
               
               
                  0,31
               
               
                  0,23
               
            
                  17
               
               
                  0,16
               
               
                  0,18
               
               
                  0,20
               
               
                  0,20
               
               
                  0,22
               
               
                  0,23
               
               
                  0,23
               
               
                  0,23
               
               
                  0,20
               
               
                  0,17
               
            
                  18
               
               
                  0,11
               
               
                  0,12
               
               
                  0,14
               
               
                  0,15
               
               
                  0,16
               
               
                  0,16
               
               
                  0,15
               
               
                  0,12
               
               
                  0,12
               
               
                  0,09
               
            
                  19
               
               
                  0,06
               
               
                  0,07
               
               
                  0,08
               
               
                  0,08
               
               
                  0,08
               
               
                  0,09
               
               
                  0,09
               
               
                  0,08
               
               
                  0,07
               
               
                  0,05
               
            
                   
               
               
                  hozzáadandó
               
            
                  21
               
               
                  0,06
               
               
                  0,07
               
               
                  0,07
               
               
                  0,07
               
               
                  0,07
               
               
                  0,07
               
               
                  0,07
               
               
                  0,07
               
               
                  0,07
               
               
                  0,07
               
            
                  22
               
               
                  0,12
               
               
                  0,14
               
               
                  0,14
               
               
                  0,14
               
               
                  0,14
               
               
                  0,14
               
               
                  0,14
               
               
                  0,14
               
               
                  0,14
               
               
                  0,14
               
            
                  23
               
               
                  0,18
               
               
                  0,20
               
               
                  0,20
               
               
                  0,21
               
               
                  0,21
               
               
                  0,21
               
               
                  0,21
               
               
                  0,22
               
               
                  0,22
               
               
                  0,22
               
            
                  24
               
               
                  0,24
               
               
                  0,26
               
               
                  0,26
               
               
                  0,27
               
               
                  0,28
               
               
                  0,28
               
               
                  0,28
               
               
                  0,28
               
               
                  0,29
               
               
                  0,29
               
            
                  25
               
               
                  0,30
               
               
                  0,32
               
               
                  0,32
               
               
                  0,34
               
               
                  0,36
               
               
                  0,36
               
               
                  0,36
               
               
                  0,36
               
               
                  0,36
               
               
                  0,37
               
            5.   PRECIZITÁS
      Ez a pont a nyolc mintán elvégzett módszer pontossági adataival kapcsolatos laboratóriumi körvizsgálat részletes adatait tartalmazza. Az adatok az ebben a mellékletben leírt módszerre vonatkozó teljesítménykövetelményeket fejezik ki. A pontossági adatokat a lenti 2. táblázat ismerteti.
      
         A pontossági adatok forrása
      
      A pontossági adatokat laboratóriumi körvizsgálat alapján határozták meg, melyet 1999/2000-ben hajtottak végre az európai vámlaboratóriumok részvételével.
      A pontossági adatok értékelését az ISO 5725 szerint végezték.
      
         2. táblázat
      
      
         Pontossági adatok
      
      
                  A minta neve
               
               
                  Laboratóriumok száma
               
               
                  Középérték (Brix-érték)
               
               
                  Ismételhetőség határértéke r (%)
               
               
                  Reprodukálhatóság határértéke R (%)
               
            
                  Gyümölcskoktél
               
               
                  11
               
               
                  18,9
               
               
                  3,0
               
               
                  4,7
               
            
                  Ananász
               
               
                  10
               
               
                  19,4
               
               
                  1,7
               
               
                  1,7
               
            
                  Almakompót
               
               
                  12
               
               
                  19,5
               
               
                  2,0
               
               
                  2,7
               
            
                  Trópusi gyümölcs
               
               
                  9
               
               
                  12,8
               
               
                  2,9
               
               
                  4,0
               
            
                  Eperdzsem
               
               
                  12
               
               
                  59,8
               
               
                  4,0
               
               
                  7,2
               
            
                  Almalé
               
               
                  12
               
               
                  11,1
               
               
                  1,4
               
               
                  4,7
               
            
                  Narancslé-koncentrátum
               
               
                  9
               
               
                  65,2
               
               
                  1,3
               
               
                  2,6
               
            
                  Narancslépor
               
               
                  11
               
               
                  99,8
               
               
                  2,3
               
               
                  5,3